open-index/open-wikipedia-markdown huggingface dataset:
Սերաֆիմովիչի փողոց (Շախտի)

**Սերաֆիմովիչի փողոց** (), փողոց Ռուսաստանի Ռոստովի մարզի Շախտի քաղաքի Պետրովկա ավանում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում 1-ին Միլիցիոննի նրբանցքից և ավարտվում Ֆաբրիչնայա փողոցի հետ հատումով։ Երկարությունը 590 մետր է։

## Նկարագրություն
Շախտի քաղաքի Սերաֆիմովիչի փողոցը սկսվում է 1-ին Միլիցիոննի նրբանցքից և ավարտվում Ֆաբրիչնայա փողոցի հետ հատումով։ Երկարությունը 590 մետր է։ Փողոցում կա համարակալված 74 շինություն։

Սերաֆիմովիչի փողոցի փոստային դասիչներն են՝ 346500 և 346519։

Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։

## Ծանոթագրություններ

## Աղբյուրներ
*Улица Серафимовича в Шахтах
*Подробная карта Улица Серафимовича, город Шахты со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Шахты, Улица Серафимовича

Կատեգորիա:Շախտիի փողոցներ
Շոլոխովի փողոց (Տագանրոգ)

**Շոլոխովի փողոց** (), փողոց Ռուսաստանի Ռոստովի մարզի Տագանրոգ քաղաքի Արևմտյան շրջանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում 14-րդ Մարիուպոլսկի նրբանցքից և ավարտվում Պաուստովսկու փողոցի հետ հատումով։ Երկարությունը 300 մետր է։

## Նկարագրություն
Տագանրոգ քաղաքի Շոլոխովի փողոցը գտնվում է Արևմտյան շրջանում։ Փողոցը սկսվում է 14-րդ Մարիուպոլսկի նրբանցքից, հատում 15-րդ, 16-րդ և 17-րդ Մարիուպոլսկի նրբանցքները և ավարտվում Պաուստովսկու փողոցի հետ հատումով։ Կարճ փողոց է. երկարությունը 300 մետր է։ Փողոցում կա համարակալված 12 շինություն, և բոլորը աջ կողմում (զույգ համարներ)՝ թիվ 2, 4, 6, 8, 10, 12, 14, 16, 18, 20, 22, 24 շենքեր։

Շոլոխովի փողոցի փոստային դասիչն է՝ 347939։

Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։

## Ծանոթագրություններ

## Աղբյուրներ
*Шолоховская улица в Таганроге
*Подробная карта Шолоховская улица, город Таганрог со спутника с номерами домов, индекс и маршруты, Яндекс, Гугл карты

## Արտաքին հղումներ
* г. Таганрог, Шолоховская улица 

Կատեգորիա:Տագանրոգի փողոցներ
Սոլժենիցինի պողոտա (Դոնի Ռոստով)

**Սոլժենիցինի պողոտա** (), պողոտա Ռուսաստանի Դոնի Ռոստով քաղաքի Լևենցովսկի կառուցվող միկրոշրջանում։ Անվանվել է ռուս մեծանուն արձակագիր, հրապարակախոս, հասարակական գործիչ, 1970 թվականի Նոբելյան մրցանակի դափնեկիր Ալեքսանդր Սոլժենիցինի անունով։ Սկիզբ է առնում Երյոմենկոյի փողոցի հետ ստեղծած օղակաձև հանգույցից և ավարտվում Դովատորի փողոցի հետ հատումով։ Երկարությունը 570 մետր է։

## Պատմություն և նկարագրություն
Նորակառույց Լևենցովսկի միկրոշրջանի կենտրոնական պողոտան Ալեքսանդր Սոլժենիցինի անունով կոչելու հրամանը 2008 թվականին ստորագրել է Դոնի Ռոստովի քաղաքապետ Միխայիլ Չեռնիշովը։ Ամբողջ Լևենցովսկի միկրոշրջանով անցնող պողոտան ունի չորս շարք, որոնք բաժանված են սիզամարգով։

Պողոտան սկսվում է Երյոմենկոյի փողոցի հետ ստեղծած օղակաձև հանգույցից և ավարտվում Դովատորի փողոցի հետ հատումով։ Երկարությունը 570 մետր է։ Պողոտայում կա համարակալված 3 շինություն։

Սոլժենիցինի պողոտայի փոստային դասիչն է՝ 344049։

Պողոտան անվանվել է ռուս մեծանուն արձակագիր, հրապարակախոս, հասարակական գործիչ, 1970 թվականի Նոբելյան մրցանակի դափնեկիր Ալեքսանդր Սոլժենիցինի անունով։ Գրողը Դոնի Ռոստովում անցկացրել է մանկությունն ու պատանեկությունը. այստեղ նա ավարտել է դպրոցը և համալսարանը։

## Ծանոթագրություններ

## Աղբյուրներ
*Проспект Солженицына в Ростове-на-Дону

## Արտաքին հղումներ
*Почтовый индекс Проспект Солженицына, г. Ростов-на-Дону

Կատեգորիա:2008 հիմնադրումներ Ռուսաստանում
Կատեգորիա:Դոնի Ռոստովի փողոցներ
Յուպիտեր LIX

**Յուպիտեր LIX**, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի կողմից 2017 թվականի հունիսի 5-ին, և սկզբում անվանվել էր ****:

Արբանյակը ունի մոտ 2 կմ տրամագիծ, և պտտվում է Յուպիտերի շուրջ միջինում 23&nbsp;547&nbsp;105 կմ հեռավորության վրա, 734,2 օրվա ընթացքում։ Արբանյակի ուղեծրի թեքումը կազմում է 149,2° խավարածրի հարթության նկատմամբ, իսկ էքսցենտրիսիտետը 0,397 է։

Արբանյակը պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։

## Տես նաև
* Յուպիտերի արբանյակներ

## Ծանոթագրություններ

Կատեգորիա:Անկանոն արբանյակներ
Կատեգորիա:Յուպիտերի արբանյակներ
Սոֆյա Կարամզինա

**Սոֆյա Նիկոլաևնա Կարամզինա** (, ), գրող և պատմաբան Նիկոլայ Կարամզինի ու նրա առաջին կնոջ՝ Ելիզավետա Պրոտասովայի դուստրը, պալատական ֆրեյլինա, 1840-ական թվականներին պետերբուրգյան գրական հանրահայտ սալոնի տիրուհի։

## Կենսագրություն
Սոֆյա Նիկոլաևնա Կարամզինան ծնվել է 1802 թվականի մարտի 5-ին (17-ին) Օրլովի նահանգի Մցենյան գավառի Պոկրովսկի (Բորտնոյե) գյուղի մոտ գտնվող տոհմական կալվածքում։ Նիկոլայ Կարամզինին ծայրաստիճան ուրախացրել է դստեր ծնունդը։ Նա Իվան Դմիտրիևին ուղղված նամակում գրել է. «Իմ սիրելի՛ ընկեր, ես փոքրիկ Սոֆյայի հայր եմ։ Լիզանկան բարեհաջող է ծննդաբերել, բայց դեռ շատ թույլ է։  Ես արդեն Սոֆյային ամբողջ հոգով սիրում եմ և ուրախանում նրանով»։ Սակայն շուտով մոր՝ Ելիզավետա Իվանովնայի մոտ զարգացել է «հետծննդաբերական տենդ», ինչպես այն ժամանակ անվանում էին՝ հետծննդաբերական սեպսիս, որից նա վախճանվել է։

Սոֆյա Նիկոլաևնան ընկերություն է արել Պուշկինի և Լերմոնտովի հետ։ Նրա ալբոմում գրառումներ են կատարել Եվգենի Բարատինսկին, Պյոտր Վյազեմսկին, Ալեքսեյ Խոմյակովը, Եվդոկիա Ռոստոպչինան։

Սոֆյա Կարամզինան՝ որպես պալատական ֆրեյլինա, մուտք է ունեցել թագավորական ընտանիք։ Դրանով է բացատրվում  1841 թվականի գարնանից պահպանված Լերմոնտովի տատիկի՝ Ելիզավետա Արսենևայի նամակը, որտեղ նա խնդրել է կովկասյան աքսորից կարճատև արձակուրդ վերադարձած թոռանը ներում շնորհել։

Վախճանվել է 1856 թվականի հուլիսի 4-ին (16-ին) Սանկտ Պետերբուրգում։ Թաղված է հոր կողքին՝ Տիխվինյան գերեզմանատանը, Ալեքսանդրո-Նևյան մայրավանքում։

## Ծանոթագրություններ

Կատեգորիա:Կարամզիններ
Կատեգորիա:Ալեքսանդր Պուշկին
Միր Մոհսուն Նավվաբ

**Միր Մոհսուն Նավվաբ** (, ), Ադրբեջանցի բանաստեղծ, նկարիչ, աստղագետ, գրականագետ, պատմաբան, երաժիշտ և գիտնական;

## Կենսագրություն
Նավաբաբը ծնվել է 1833 թվականին, Հաջի Սեյիդ Ահմեդի ընտանիքում։ Առաջին կրթությունն ստացել է կրոնական դպրոցում, որտեղ սովորել է տիրապետել արաբերեն, պարսկերեն և թուրքերեն լեզուներին։ Ավելի ուշ մեդրեսեյում Միր Մոհսունը սովորել է մաթեմատիկա, աստղագիտություն, քիմիա և այլ գիտություններ։ Միր Մոհսուն Նավվաբը մահացել է 1918 թվականին։

## Ստեղծագործություններ
մինի|ձախից|160px|թռչուններ. Միր Մոհսուն Նավվաբ
Նավվաբը մասնակցեց քաղաքի մշակութային և հասարակական կյանքին։ Նա գրել է բանաստեղծություններ և հրատարակել է գրքեր։ Նա նաև դասավանդում էր դպրոցներում։ Նա ստեղծել է երաժշտական հավաքածուներ `«Մեջլիսներ»։ Այս մեջլիսներին մասնակցում էին բանաստեղծներ ՝Աբդուլլահ Բեկ Ասին, Ֆաթմա Խանում Քամինեն, Մաշադի Էյուբ Բագին, Խան Գարադագին, Աբդուլլա Հասան Շահիդը, երգիչներ ՝Հաջի Հուսի, Մաշադի Jամիլ Ամիրով, Իսլամ Աբդուլաև, Սեիդ Շուշինսկի և այլք։
### Պոեզիա
Նրա ստեղծագործությունների թվում մեծ հետաքրքրություն է առաջացնում «Տազկիրը-Նավվաբի», որտեղ մանրամասն տեղեկություններ են հավաքվում 19-րդ դարի ավելի քան հարյուր ղարաբաղցի բանաստեղծների կյանքի և գործունեության մասին։ Գիրքը լույս է տեսել 1913 թվականին ՝Բաքվում։
### Աստղագիտություն
Նա նաև սիրում էր քիմիա և աստղագիտություն։ Տանը Միր Մոհսունը ստեղծեց քիմիական լաբորատորիա և տեղադրեց երկու աստղադիտակ։ 1899 թվականին «Կիֆայաթուլ-ատֆալ» գիրքը հրատարակվել է որպես դասագիրք։ 
### Արվեստ

## Աղբյուրներ
* Навваб Мир Мохсун // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969.
* Сафарова З. Мир Мохсун Навваб. — Б.: Язычы, 1983. — С. 3. — 42 с.
* Чингиз Каджар. Выдающиеся сыны древнего и средневекового Азербайджана. — Азербайджан. — Б., 1995. — С. 214-215.
* История Азербайджана. — Б.: Издательство Академии наук Азербайджанской ССР, 1960. — Т. II. — С. 422.

## Ծանոթագրություններ

## Արտաքին հղումներ
* Навваб Мир Мохсун 
* Mir Möhsün Nəvvabın Cıdır düzündəki məzarı bərpa olunub
* Միր Մոհսուն Նավաբի մասին
* Միր Մոհսուն Նավաբ

Կատեգորիա:Ադրբեջանցի նկարիչներ
Կատեգորիա:Ադրբեջանցի բանաստեղծներ
Կատեգորիա:Ադրբեջանցի երաժշտագետներ
Բեռլինյան պատմություններ

**Բեռլինյան պատմություններ**, գիրք, որը կազմված է Քրիստոֆեր Այշերվուդի երկու` «Մնաս բարով, Բեռլին» և «Պարոն Նորիսը փոխում է գնացքները» նովելներից։ Այն հրատարակվել է 1945 թվականին։

*Բեռլինյան պատմություները* ընտրվել է որպես Time ամսագրի 20-րդ դարի անգլալեզու 100 լավագույն նովելներից մեկը։

## Բովանդակություն
Երկու նովելները գրվել են Բեռլինում, 1930-1933 թվականներին, հենց այն ժամանակ, երբ Ադոլֆ Հիտլերը գալիս էր իշխանության։ Բեռլինը պատկերվել է Այշերվուդի կողմից սրճարաների և մարդաշատ պողոտաների, գրոտեսկային գիշերային կյանքի և երազողների, ուժեղ ամբոխի և միլիոնատերերի փոփոխությունների ժամանակաշրջանում։

*Բեռլինյան պատմությունները* ոգեշնչել է Ջոն Վան Դրութենին բեմադրել «Ես տեսախցիկ եմ» ներկայացումը, որն էլ իր հերթին ներշնչել է նկարահանելու «Ես տեսախցիկ եմ» ֆիլմը, ինչպես նաև` «Կաբարե» ֆիլմն ու մյուզիքլը։

Սելլի Բոուելսը հավանաբար *Բեռլինյան պատմությունների* ամենահայտնի կերպարն է, քանի որ «Կաբարե» ֆիլմն ու մյուզիքլն առավելապես կենտրոնացած են նրա վրա, չնայած «Բեռլինյան պատմություններում» նա միայն Մնաս բարով, Բեռլին նովելի կարճ պատմություններից մեկի գլխավոր կերպարն է։

## Ծանոթագրություններ

## Արտաքին հղումներ
* Time 100 Best English-language novels of the 20th century 
* New Directions Publishing Corp., the publishing company of ''Berlin Stories''
* ''The Berlin Stories''

Կատեգորիա:1945 գրքեր
Կատեգորիա:Էկրանավորված բրիտանական վեպեր
Սերաֆիմովիչի փողոց (այլ կիրառումներ)

**Սերաֆիմովիչի փողոց** անվանումով առկա են հետևյալ հոդվածները.

*Սերաֆիմովիչի փողոց (Դոնի Ռոստով) 
*Սերաֆիմովիչի փողոց (Շախտի)
*Սերաֆիմովիչի փողոց (Կրասնի Սուլին)
*Սերաֆիմովիչի փողոց (Նովոչերկասկ)
*Սերաֆիմովիչի փողոց (Վոլգոդոնսկ)
*Սերաֆիմովիչի փողոց (Դոնեցկ, Ռոստովի մարզ)
*Սերաֆիմովիչի փողոց (Նովոշախտինսկ)
Չեխովի փողոց (Նովոչերկասկ)

**Չեխովի փողոց** (), փողոց Ռուսաստանի Ռոստովի մարզի Նովոչերկասկ քաղաքի Օկտյաբրսկի շրջանում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Մացոտայի փողոցից և ավարտվում Պերսիանովսկայա փողոցի հետ հատվելով։ Երկարությունը 1000 մետր է։

## Նկարագրություն
Նովոչերկասկ քաղաքի Չեխովի փողոցը գտնվում է Օկտյաբրսկի շրջանում, որը հիմնվել է 1938 թվականին որպես Բուդյոննովսկի քաղաքատիպ ավան։ 1958 թվականին վերանվանվել է Օկտյաբրսկի, իսկ 1966-ին ընդգրկվել է Նովոչերկասկ քաղաքի կազմում։ Չեխովի փողոցը սկսվում է Մացոտայի փողոցից, հատում է Մոլոդյոժնայա, Կալինինի, Սերաֆիմովիչի, Ստեպնայա փողոցները և ավարտվում Պերսիանովսկայա փողոցի հետ հատվելով։ Երկարությունը 1000 մետր է։ Փողոցում կա համարակալված 43 շինություն. ձախ կողմում (կենտ համարներ)՝ 15 շենք, իսկ աջ կողմում (զույգ համարներ)՝ 28 շենք։

Չեխովի փողոցի փոստային դասիչներն են՝ 346400, 346404։

Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։

## Ծանոթագրություններ

## Աղբյուրներ
*Улица Чехова в Новочеркасске
*Подробная карта улица Чехова, город Новочеркасск со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс улица Чехова, г. Новочеркасск

Կատեգորիա:Նովոչերկասկի փողոցներ
Սերաֆիմովիչի փողոց (Նովոչերկասկ)

**Սերաֆիմովիչի փողոց** (), փողոց Ռուսաստանի Ռոստովի մարզի Նովոչերկասկ քաղաքի Օկտյաբրսկի շրջանում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում Տոլբուխինի փողոցից և ավարտվում Միչուրինի փողոցի հետ հատվելով։ Երկարությունը 440 մետր է։

## Նկարագրություն
Նովոչերկասկ քաղաքի Սերաֆիմովիչի փողոցը գտնվում է Օկտյաբրսկի շրջանում, որը հիմնվել է 1938 թվականին որպես Բուդյոննովսկի քաղաքատիպ ավան։ 1958 թվականին վերանվանվել է Օկտյաբրսկի, իսկ 1966-ին ընդգրկվել է Նովոչերկասկ քաղաքի կազմում։ Սերաֆիմովիչի փողոցը սկսվում է Տոլբուխինի փողոցից, հատում է Չեխովի փողոցը, ընդհատվում թիվ 11 դպրոցի տարածքում և ավարտվում Միչուրինի փողոցի հետ հատվելով։ Երկարությունը 440 մետր է։ Փողոցում կա համարակալված 8 շինություն՝ 1, 2, 18, 20, 22, 24, 26, 28։

Սերաֆիմովիչի փողոցի փոստային դասիչն է՝ 346404։

Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։

## Ծանոթագրություններ

## Աղբյուրներ
*Улица Серафимовича в Новочеркасске
*Подробная карта улица Серафимовича, город Новочеркасск со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс улица Серафимовича, г. Новочеркасск

Կատեգորիա:Նովոչերկասկի փողոցներ
Չեխովի փողոց (Ազով)

**Չեխովի փողոց** (), փողոց Ռուսաստանի Ռոստովի մարզի Ազով քաղաքում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Մոսկովյան փողոցից և ավարտվում Կալինինի, Սևաստոպոլսկայա, Խաղաղության, Մակարովսկու փողոցների ստեղծած օղակաձև հանգույցում։ Երկարությունը 500 մետր է։

## Նկարագրություն
Ազով քաղաքի Չեխովի փողոցը սկսվում է Մոսկովյան փողոցից, հատում է Լենինգրադյան, Տոլստոյի, Լենինի, Պուշկինի փողոցները և ավարտվում Կալինինի, Սևաստոպոլսկայա, Խաղաղության, Մակարովսկու փողոցների ստեղծած օղակաձև հանգույցում։ Երկարությունը 500 մետր է։ Փողոցում կա համարակալված 13 շինություն. ձախ կողմում (կենտ համարներ)՝ 5 շենք, իսկ աջ կողմում (զույգ համարներ)՝ 8 շենք։

Չեխովի փողոցի փոստային դասիչն է՝ 346780։

Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։

## Աղբյուրներ
*Улица Чехова в Азове
*Подробная карта улица Чехова, город Азов со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс улица Чехова, г. Азов

Կատեգորիա:Ազովի փողոցներ
Շոլոխովի փողոց (այլ կիրառումներ)

**Շոլոխովի փողոց** անվանումով առկա են հետևյալ հոդվածները.

*Շոլոխովի փողոց (Տագանրոգ) 
*Շոլոխովի փողոց (Նովոչերկասկ)
*Շոլոխովի փողոց (Շախտի)
*Շոլոխովի փողոց (Կրասնի Սուլին)
*Շոլոխովի փողոց (Վոլգոդոնսկ)
*Շոլոխովի պողոտա (Դոնի Ռոստով)
*Շոլոխովի նրբանցք (Դոնեցկ, Ռոստովի մարզ)
Շոլոխովի փողոց (Նովոչերկասկ)

**Շոլոխովի փողոց** (), փողոց Ռուսաստանի Ռոստովի մարզի Նովոչերկասկ քաղաքի Դոնսկոյ ավանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Նովոչերկասկայա փողոցից և ավարտվում Շինարարների փողոցի հետ հատումով։ Երկարությունը 530 մետր է։

## Նկարագրություն
Նովոչերկասկ քաղաքի Շոլոխովի փողոցը գտնվում է Դոնսկոյ ավանում։ Փողոցը գտնվում է իրեն զուգահեռ Նովոչերկասկայա և Կրեստյանսկայա փողոցների միջև։ Այն սկսվում է Նովոչերկասկայա փողոցից, հատում Դոնսկայա փողոցը և ավարտվում Շինարարների փողոցի հետ հատումով։ Կարճ փողոց է. երկարությունը 530 մետր է։ Փողոցում կա համարակալված 23 շինություն. ձախ կողմում (կենտ համարներ)՝ 10, աջ կողմում (զույգ համարներ)՝ 13 շենք։

Շոլոխովի փողոցի փոստային դասիչն է՝ 346448։

Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։

## Ծանոթագրություններ

## Աղբյուրներ
*Улица Шолохова в Новочеркасске

## Արտաքին հղումներ
* г. Новочеркасск, улица Шолохова 

Կատեգորիա:Նովոչերկասկի փողոցներ
Բելլ և Սեբաստիան (ֆիլմ)

**«Բելլ և Սեբաստիան»** (), ֆրանսիական ֆիլմ, որը նկարահանվել է 2013 թվականին ռեժիսոր Նիկոլա Վանյեի կողմից։ Սեսիլ Օբրիի համանուն գրքի էկրավորումն է։ 2015 թվականին թողարկվեց ֆիլմի շարունակությունը` «Բելլ և Սեբաստիան. Արկածները շարունակվում են» անվանմամբ, իսկ 2017 թվականին՝ «Բելլ և Սեբաստիան.Հավերժ ընկերներ» վերնագրով երրորդ մասը։

## Սյուժե
1943 թվական, ֆրանսիական Ալպեր․ յոթամյա որբ Սեբաստիանն ապրում է իր խնամակալ պապ Սեզարի և նրա զարմուհի Անժելիկայի հետ։ Ոչ սովորական փոքրիկ ընտանիքն ապրում է Սեն Մարտեն փոքրիկ գյուղում, որի բնակիչները, չնայած գերմանական  շրջափակմանը, գաղտնի կազմակերպում էին հրեա աքսորյալների տեղափոխումը Շվեյցարիա։ Գյուղը տառապում է նաև խորհրդավոր «գազան»-ի պատճառով, որը որսում է գյուղի հովիվների և բնակիչների հոտերին, այդ թվում նաև Սեզարի կենդանիներին։

Սեբաստիանը միայնակ երեխա է, որը տառապում է իր մոր բացակայությունից։ Նա մտածում է, որ իր մայրը լեռների միջով արտագաղթել է Ամերիկա և այժմ իր օրերն անց է կացնում լեռներում։ Մի անգամ տուն վերդառնալիս նա հանդիպում է մի հսկայական, վայրի շան․ այլ կերպ ասած՝ «հրեշի»։ Սեբաստիանն անմիջապես չի շտապում ընկերանալ շան հետ։ Կեղտից մաքրուց հետո, ցնցվելով շան արտաքին գեղեցկությամբ, Սեբաստիանը նրան անվանում է «Բելլ»։ Սեբաստիանը որոշում է շան հետ իր ընկերությունը գաղտնի պահել, որպեսզի պաշտպանի նրան գյուղի բնակիչներից։

## Դերերում
* Ֆելիքս Բոսսյու - Սեբաստիան
* Չեկի Կարիո- Սեզար
* Մարգո Շատելյե -  Անժելիկա
* Դմիտրի Ստորոժ - բժիշկ Գիոմ
* Ուրբեն Կանսալյե - քաղաքապետ
* Անդրեաս Պիչման - լեյտենանտ Փիթեր Բրաուն
* Մեհդի էլ Գլաուի - Անդրե
* Պալոմա Պալմա - Էսթեր

## Մրցանակներ
* Ֆիլմը մասնակցել է կինոփառատոնների, հաղթել և ստացել է 3 մրցանակ։

## Ծանոթագրություններ

Կատեգորիա:2010-ականների արկածային ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Գերմաներեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր շների մասին
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ռազմական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1943 թվականին
Կատեգորիա:2010-ականների գերմաներեն ֆիլմեր
Կատեգորիա:2010-ականների ֆրանսերեն ֆիլմեր
Երրորդություն եկեղեցի (Նյու Յորք)

**Երրորդության եկեղեցի** (), Նյու Յորքի թեմական եկեղեցի, գտնվում է Ներքին Մանհեթենի Բրոդվեյ և Ուոլ Սթրիթ փողոցների խաչմերուկում։ Եկեղեցու ներկայիս կառույցը կառուցվել է 1846 թվականին։

## Պատմություն
Եկեղեցու առաջին կառույցը համեստ մի շինություն էր՝ կառուցված 1698 թվականին։ 1776 թվականին եկեղեցին ոչնչացվել էր Նյու Յորքի մեծ հրդեհից։ Եկեղեցու երկրորդ կառուցումը սկսվել է 1788 թվականին, իսկ 2 տարի անց՝ 1790 թվականին այն օծել են։ 1838-1839 թվականների ձմռանը այն վնասվել է ձյան առատության պատճառով։ Որոշ ժամանակ անց եկեղեցին փլուզվել է։

Ներկայիս շինությունը կառուցվել է 1846 թվականին Ապջոն Ռիչարդի կողմից նեոգոթիկայի ոճով։ Կառուցման ժամանակ եկեղեցին Նյու Յորքի ամենաբարձր շինությունն էր, որն ուներ 85 մետր բարձրությամբ խաչով սրածայր։ Մինչև 1890 թվականը՝ Նյու-Յորք-Ուորլդ-Բիլդինգի կառուցումը, եկեղեցին բարձրությամբ ռեկորդակիր է համարվել։

1976 թվականին Մեծ Բրիտանիայի թագուհի Էլիզաբեթ IIը այցելել է եկեղեցի։

Սուրբ Պավլի մատուռը Երրորդության եկեղեցու հետ հանդիսանում է Նյու Յորքի ամենահին գործող կառույցներից մեկը։

## Գերեզմանատուն

Եկեղեցուն մոտ կա հին գերեզմանատուն, որտեղ թաղված են շատ հայտնի ամերիկացիներ՝ Ալեքսանդր Համիլթոնը, Ջոն Ջեյքոբ Ասթորը, Ռոբերտ Ֆուլտոնը, Ալբերտ Հալատինը, Ուիլյամ Բրեդֆորդը և ուրիշներ։ Ներկա ժամանակներում այն Մանհեթենում միակ գործող գերեզմանատունն է։

## Երգեհոն
Երրորդության եկեղեցում կա երգեհոն, որը ստեղծվել էր 1846 թվականին Հենրի Էրբենոմի կողմից։ Այն բազմիցս ենթարկվել է վերանորոգման և վերականգնման։ 2001 թվականի սեպտեմբերի 11-ին ահաբեկչության հետևանքով Համաշխարհային առևտրի կենտրոնի պայթյունից առաջացած փոշու և կեղտի պատճառով հին երգեհոնը լուրջ վնասվածքներ ստացավ։  Այժմ այն վերանորոգվում է։ Եկեղեցում ժամանակավոր տեղադրվել է իտալական էլեկտրոնական երգեհոն։

## Ծանոթագրություններ

## Զանգվածային մշակույթում
* Երրորդության եկեղեցին ներկայացվում է «Ազգի գանձերը» ֆիլմում։ Ըստ ֆիլմի դրա տակ գտնվում է տաճարականների միաբանության գանձարանը։
* Եկեղեցին ներկայացվում է նաև Crysis 2 և Assassin's Creed III վիդեոխաղերում։

## Արտաքին հղումներ
* Trinity Wall Street.org — պաշտոնական կայք
* Trinity Music Programs 
* Trinity History 
* Trinity Real Estate
* Trinity Tombstone & Churchyard Gallery
* Search Churchyard burials and registers of official acts 
* Trinity Gift Shop 
* Trinity Preschool

Կատեգորիա:Եկեղեցիներ այբբենական կարգով
Կատեգորիա:Նեոգոթիկա
Կատեգորիա:Նյու Յորքի եկեղեցիներ
Դիսնեյի անիմացիոն ֆիլմերի խաղարկային ռիմեյքերի ցանկ

## Ֆիլմեր
### Թողարկված

### Հայտարարված

## Հավաք և գնահատական
### Դրամարկղային հավաքի ներկայացում

### Քննադատական և հասարակական արձագանք

## Տես նաև
*Դիսնեյի լիամետրաժ անիմացիոն ֆիլմերի ցանկ

## Ծանոթագրություններ
Թոր. Ասգարդի պատմությունները

**Թոր. Ասգարդի պատմությունները** (), մուլտիպլիկացիոն ֆիլմ, որը նկարահանվել է «Lionsgate» ստուդիայում։ Այն «Lionsgate» և Marvel Animation ստուդիաների 8-րդ ֆիլմն է։ Ֆիլմը 2011 թվականի մայիսի 17-ին թողարկվել է DVD և Blu-ray ձևաչափերով։

## Սյուժե
Մինչև ամենակարող Մյոլնիր մուրճի ստեղծումը գոյություն ուներ սուրը։ Հենց նրա հետևից էլ ուղևորվում է Թորը։ Գաղտնի լքելով Ասգարդը` նա և նրա եղբայր Լոկին ուղևորվում են այդ սուրը որոնելու։ Եվ այն, ինչը պետք է ուրախ ճանապարհորդություն և գանձերի որոնում լիներ, վերածվում է մահացու վտանգի։ Չնայած դրան` Թորը պետք է ցույց տա իրեն. չէ՞ որ նա Օդինի որդին է և արժանի է իր ճակատագրին։

## Հնչյունավորման դերասաններ
* Մեթյու Վոլֆ` Թոր
* Ռիկ Գոմես` Լոկի
* Տարա Սթրոնգ` Սիֆ
* Էլիսթեր Էբելլ` Ֆանդրալ
* Փոլ Դոբսոն` Խոգուն
* Բրենտ Չեփման` Վոլստագ
* Քրիստոֆեր Բրիթոն` Օդին
* Ռոն Հելդեր` Ալգրիմ
* Քեթի Վեսելակ` Բրունհիլդա
* Մայքլ Դոբսոն` Հեյրմար
* Ջոն Նովակ` Տրիմ
* Էշլի Բոլլ` Արոմա
* Բրիան Դրումոնդ` Ֆենրիր

## Քննադատություն
IGN-ից Սինդի Ուայթը մուլտֆիլլմը 10-ից 7.0 է գնահատել` ասելով. «Երբ խոսքը գնում է մուլտֆիլմի` միանգամից DVD ձևաչափով թողարկման մասին, ապա DC և Warner Bros.-ը Marvel ստուդիային հեշտորեն գերազանցում են անիմացիայի որակով, օրիգինալությամբ և սյուժեով։ Բայց ընդհանուր առմամբ դիտումը դրական հույզեր է առաջացնում։ Քոֆի Օութլեյվն ասում է. «Հնարավոր է, դուք չեք ցանկանա այս մուլտֆիլմը նորից ու նորից դիտել, բայց եթե դուք ուրախ Marvel երկրպագուն եք, ապա այս մուլտֆիլմը հենց ձեզ համար է»։

## Ծանոթագրություններ

## Արտաքին հղումներ
* 
* Marvel Animation Age 

Կատեգորիա:2010-ականների ֆենտեզի ֆիլմեր
Կատեգորիա:Ամերիկյան ֆիլմեր
Մեկ լեզու (պատմվածք)

«**Մեկ լեզու**»  (), խորհրդյաին գրող Միխայիլ Շոլոխովի պատմվածքներից՝ գրված 1927 թվականին։

## Հրատարակման պատմություն
«Մեկ լեզու» պատմվածքն առաջին անգամ լույս է տեսել «Կոմսոմոլսկայա պրավդա» թերթում 1927 թվականի մայիսի 24-ին, թիվ 115։ Պատմվածքն ընդգրկվել է «Երկնագույն տափաստան» ժողովածուի մեջ 1926 թվականի օգոստոսին։ Ստորագրություն՝ «Մ. Շոլոխով, Դոնի Ռոստով»։ Վերահրատարակվել է «Գրական թերթում» (), 1957 թվական, 13 հուլիսի, № 84 և ժողովածուում «Դժվարին ճանապարհների երջանկությունը», «Երիտասարդ գվարդիա», Մ. 1958:

Վ. Վ. Վասիլևն ենթադրել է, որ «Մեկ լեզու» պատմվածքը գրվել է կամ 1927 թվականի մարտ-մայիս ամիսներին, կամ Շոլոխովն երկրի աշխատանքային կոլեկտիվներում օգտվել է այդ ժամանակվա անգլերեն նոտայի քննարկումից՝ որպես առիթ ավելի վաղ «աշխատանքային մասի» հրապարակման համար։

## Սյուժե
Ստեղծագործության սյուժեն հիմնված է ռազմաճակատային կազակի ռուսների և ավստրիացիների եղբայրության պատմության վրա Կարպատներում 1916 թվականի աշնանը, որի մասին պատմել է Սովետների շրջանային համագումարում, որտեղ քննարկվում էր Արտաքին գործերի նախարար Օսթին Չեմբերլենի 1927 թվականի փետրվարի 27-ի նոտան։ Պատմությունը նվիրված է մի թեմայի, որը շատ կարևոր է պատերազմող մարդկանց համար` մարդկային եղբայրության, միասնության թեման ոչ միայն կազակների ներսում, այլև ավստրիացիների, որոնց հետ պատերազմի մեջ են։ Զինվորները հոգնել էին պատերազմից և մարտերի ընդմիջումների ժամանակ, զրուցում էին ավստրիացի զինվորների հետ։ Պատմությունն ավարտվում է զինվորներից մեկի խոսքերով։

Կարծում եմ պետք է հավաքվենք բարի զրույցով։ Հնարավորություն չկա, մարդկանց առանձնացրել էին մետաղալարով, ինչպես անասուններին, իսկ այդ ավստրիացիները այնպիսին են, ինչպիսին մենք։ Նրանք բոլորը մեզ հանեցին երկրից ... Մենք պետք է ունենանք մեկ լեզու։

## Գործող անձինք
* Մայդաննիկով - պատմվածքի գլխավոր հերոսը, Պեսչանոյ խուտորի խորհրդի նախագահ, Սովետների տարածաշրջանային համագումարի հանդիպման ընդմիջման ժամանակ պատմում է Առաջին աշխարհամարտի և ավստրիացիների հետ եղբայրության մասին։
* Բուդյոնովկայով երիտասարդ կազակ - անանուն կերպար, Մայդաննիկովի հարևանը։
* Կուսակցության շրջկոմի քարտուղար - անանուն կերպար, Սովետների տարածաշրջանային համագումարի նիստում կարդում է Չեմբերլենի գրառումը։

## Ծանոթագրություններ

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

## Արտաքին հղումներ
* Один язык

Կատեգորիա:Միխայիլ Շոլոխովի ստեղծագործություններ
Կատեգորիա:1927 ստեղծագործություններ
Ավելուկով ապուր

250px|մինի|աջից|Ձվով ավելուկով ապուր
**Ավելուկով ապուր** (նաև ավելուկով բորշչ, կանաչ բորշչ, կանաչ կաղամբապուր), կանաչու տերևներով ապուր, որպես կանոն՝ թրթնջուկի, թեպետ այսպիսի ապուրը կարող է պատրաստվել օրինակ սպանախով, մնացած բաղադրիչները կարող են լինել կարտոֆիլը, գազարը, բրինձը և այլն։

Թրթնջուկի շնորհիվ ապուրը ստանում է յուրահատուկ, թեթևակի թթվաշ համ։ Քանի որ կանաչին նախատեսված չէ երկար պահման համար, ավելուկով ապուրը համարվում է սեզոնային ապուր, կիրառվում է հիմնականում ամռանը և գարնանը։ Սակայն ավելուկը տարվա մյուս եղանակներին կարելի է աղ դնել և օգտագործել ապուրի եփման համար։ Գոյություն ունի նաև ավելուկով ապուր խտակերի տեսով։ Որպես «գյուղական» և «ամառային» ուտելիք՝ համարվում է ուկրաինական, բելառուսական, լեհական ազգային խոհանոցի, ինչպես նաև Արևելյան Եվրոպայի շատ մասերի (ոչ միայն սլավոնական) և հրեական խոհանոցի մաս։ Հյուսիսային Ամերիկայում ավելուկով ապուրը առաջին եվրոպական գաղութների ժամանակ համարվում էր տեղական խոհանոցի ավանդական ուտեստ։

Ավելուկով ապուրի պատրաստման համար որպես կանոն օգագործվում է բանջարանոցային ավելուկ, քանի որ այն ավելի քիչ թթու է և հոտավետ, իսկ նրա տերևները շատ մեծ և մսալի են։ Այդպիսի ավելուկից պատրաստված ապուրը պետք է եփել գնելուց կամ հավաքումից հետո, քանի որ բանջարանոցային ավելուկը երկար չեն պահում։ Ապուրը սովորաբար եփվում է երիտասարդ տերևներից, ջրով խնամքով լվացվում և մանր կտրատվում։ 300 գրամ ավելուկից կարելի է պատրաստել երկու լիտր ծավալով մեկ կաթսա ապուր։
Ավելուկով ապուրը լինում է երկու հիմնական տեսակի՝ տաք՝ պատրաստված մսի արգանակից, և սառը (նվազագույն ճարպով):Տաք ավելուկով ապուրի պատրաստման ժամանակ կտրտած ավելուկը ավելացվում է եփվելուց հետո, իսկ ճաշատեսակի հիմնական բաղադրամասերից է կարտոֆիլը (որոշ շրջաններում ավելացվում է գազար)։ Երբեմն այդպիսի ապուրի մեջ մինչև ավելացնելը կտրտած ավելուկը թեթևակի տապակում են յուղի մեջ, երբեմն ավելացնում են ձվի դեղնուց, ցորենի ալյուր կամ լավ խաշած ձու։ Գոյություն ունի այդ բաղադրատոմսի տարբերակների մի ամբողջ շարք՝ կախված խոհանոցային կոնկրետ գրքերից կամ տարածաշրջաններից։ Ավելուկով սառն ապուրը ենթադրում  է ավելուկը եփել աղի ջրում՝ ավելացնելով միայն թթվասեր և մի քիչ համեմել պղպեղով։

## Ծանոթագրություններ

## Արտաքին հղումներ
* Polish sorrel soup
* Vegetarian sorrel soup
* Shchav, a sorrel soup in Polish, Russian and Yiddish cuisines
* French sorrel — uses, habitat and cultivation, side effectc and cautions, collection and harvesting 
* Zuringsoep 

Կատեգորիա:Սլավոնական խոհանոց
Գեորգի Գուբանով

**Գեորգի Վասիլևիչ Գուբանով** (, ), ռուս խորհրդային գրող, լրագրող և հրապարակախոս, Ռուսաստանի գրողների միության և Գիտությունների և արվեստների Պետրովյան ակադեմիայի անդամ։

## Կենսագրություն
Գեորգի Վասիլևիչ Գուբանովը ծնվել է Հյուսիսկովկասյան երկրամասի Վյոշենսկի շրջանի Սևոստյանովսկի գյուղում, այժմ՝ Ռոստովի մարզի Շոլոխովսկի շրջանում։ Պատանեկության տարիներին ծանոթացել է Միխայիլ Շոլոխովի հետ և նրանից ստացել ողջերթի խոսքեր։ Շոլոխովյան թեման դարձել է նրա ամբողջ կյանքի թեման։

Ավարտել է մանկավարժական ուսումնարանը, այնուհետև՝ գերազանցությամբ՝ Լենինգրադի բարձրագույն կուսակցության դպրոցը։ Եղել է Վյոշենսկայայի շրջանային թերթի գրական աշխատակից, ապա՝ Զավետինսկի շրջանի «Վոսխոդ» թերթի խմբագիր, հրահանգիչ, մամուլի, ռադիոյի և հեռուստատեսության բաժանմունքի պետ, կուսակցության Ռոստովի շրջանային կոմիտեի առաջին քարտուղարի օգնական, «Վեչերնի Ռոստով» և «Մոլոտ» թերթերի խմբագիր։ Գրեթե 10 տարի եղել է «Իզվեստիա» թերթի սեփական թղթակիցը։

1964 թվականին Մոսկվայում լույս է տեսել նրա առաջին պատմվածքը՝ «Հին շինելը», այնուհետև հրատարակել է քսանից ավելի գրքեր ու ժողովածուներ։ Դրանց թվում են՝ «Դժվարին բերրի հողը», «Ծիածանի երրորդ գույնը», «Արծաթյա ջրադաշտեր», «Խորքերում և ծանծաղուտներում», «Բալադ դոնյան ձիու՝ ազատ նժույգի, մարտիկի, հողագործի, հավատարիմ ընկերոջ մասին», «Շոլոխով։ Կյանքի պահեր»։ «Նոմենկլատուրա» վիպակը, որը հրապարակվել է «Դոն» ամսագրում, թեժ վիճաբանությունների պատճառ է դարձել։

2000 թվականին Գուբանովը գրել է «Նահանջ տարի» քրոնիկոն վեպը։ Նա հրատարակել է «Ոսկեսփյուռք» քառահատորյակը, որն իր մեջ ներառում է իր հորինած ավելի քան 65000 ասացվածք և ասույթ։

Գուբանովը «Ռուսաստանի մարգարիտ», «Վյոշենսկայայի սոճիները», «Պատուհան դեպի բալենու այգին», «Վոլգայից մինչև Դոն», «Ազատ երամակ», «Հողի պահպանագիր», «Միխայիլ Շոլոխովի սև արևը» և այլ վավերագրական ֆիլմերի սցենարների հեղինակ էր։ «Սովետսկայա Ռոսիա» օրաթերթում Մ. Ա. Շոլոխովի,  Վ. Ա. Զակրուտկինի, Ա. Բ. Կալինինի, Բ. Մ. Դումենկոյի և այլոց մասին հոդվածների հեղինակ էր։ Ապրել է Ստարոչերկասկայա ստանիցայում։ Եղել է Ռուսաստանի գրողների միության և Ռուսաստանի լրագրողների միության անդամ։

## Հասարակական գործունեություն
Ռուսաստանի կոմունիստական կուսակցության անդամ էր։

## Պարգևներ և պատվավոր կոչումներ
* Ռուսաստանի մշակույթի վաստակավոր գործիչ 
* Գիտությունների և արվեստների Պետրովյան ակադեմիայի անդամ 
* Ռուսաստանի կոմունիստական կուսակցության «Ի. Վ. Ստալինի ծննդյան 130-ամյակ» մեդալ

## Ծանոթագրություններ

## Արտաքին հղումներ
* Георгий Васильевич Губанов  в каталоге «Библус»
* Георгий Губанов на сайте «Биография.Ру»
* Большая биографическая энциклопедия, 2009. Губанов, Георгий Васильевич
* Лучшие годы – в «Известиях»

Կատեգորիա:Անձինք այբբենական կարգով
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Ռուս արձակագիրներ
Կատեգորիա:Ռուս լրագրողներ
Կատեգորիա:Ռուս հրապարակախոսներ
Կատեգորիա:Ռուսաստանի գրողների միության անդամներ
Կատեգորիա:Ռուսաստանի կոմկուսի անդամներ
Աղվեսի խաբեբայությունները

**Աղվեսի խաբեբայությունները** (), ռուսական նկարված մուլտֆիլմ, որը նկարահանվել է 2010 թվականին, «Օդաչու» ստուդիայում։ Ռեժիսոր Սերգեյ Գորդեևը մուլտֆիլմը գրել է խանտերի հեքիաթի մոտիվներով։

Մուլտֆիլմը մտել է «Гора самоцветов» մուլտսերիալի մեջ։ Մուլտֆիլմի սկզբում երևում են հետևյալ տողերը. «Մենք ապրում ենք Ռուսաստանում, Խանտի-Մանսիյսկում»։

## Սյուժե
Մի ժամանակ աղվեսները եղել են սպիտակ գույնի և մարդու հասակի։ Այն ժամանակ նրանք մարդկանց ընկերներն էին, ապրում էին հաշտ ու խաղաղ։ Բայց մի անգամ ամեն ինչ փոխվում է։

Քոչվորների մի հեռու բնակատեղիում մի աղվես էր ապրում։ Նա չէր սիրում աշխատել, սակայն շատ էր սիրում ուտել ուրիշների պաշարները։ Իր ուզածին հասնելու համար նա տարբեր խորամանկություններ էր մտածում։

Վերջիվերջո մարդիկ հոգնում են նրա խաբեբայություններից և ջահերով ընկնում նրա հետևից։ Աղվեսն աղոթում է կրակին, որպեսզի վերջինս իրեն ողջ թողնի, թեկուզ փոքր, միայն թե` ողջ։ Եվ աղվեսը դառնում է փոքրիկ ու խարտյաշ, ասես` կրակից խանձված։ Նրանից էլ ծագում են այժմյան աղվեսները։

## Փառատոններ և պարգևներ
* 2011 — Անիմացիոն կինոյի 16-րդ բաց ռուսական փառատոն Սուզդալում. Ժյուրիի դիպլում` «Ֆիլմի ճիշտ լուծումների համար», «Աղվեսի խաբեբայությունները», ռեժիսոր` Սերգեյ Գորդեև։
* 2011 — 20-րդ Միջազգային «Ոսկե դյուցազն» կինոֆորում Կուրսկում. հատուկ դիպլոմ` «Ավանդույթի պահպանման և անիմացիոն արվեստում ունեցած ներդրման համար» «Օդաչու» ստուդիային` «Гора самоцветов» շարքի համար։
* 2011 — Մուլտֆիլմերի մեծ փառատոն. «Մանկական ծրագիր», 2-րդ տեղ։

## Ծանոթագրություններ

## Արտաքին հղումներ
* 

Կատեգորիա:Մուլտֆիլմեր աղվեսների մասին
Կատեգորիա:Մուլտֆիլմեր կենդանիների մասին
Կատեգորիա:2010 մուլտֆիլմեր
Հայաստանի խորհրդանիշներ

**Հայաստանի խորհրդանիշներ**, հայ ժողովրդի ազգային խորհրդանիշներ, որոնք ընդգրկված են պետական ավանդություններում։ Հայաստանի գլխավոր խորհրդանիշը Արարատ լեռն է, որի շուրջը դարեր շարունակ բնակություն են հաստատել հայերը։

## Պետական խորհրդանիշներ

## Ազգային խորհրդանիշներ

## Տես նաև
* Հայկական մշակույթ

## Ծանոթագրություններ

Կատեգորիա:Ազգային խորհրդանիշներ
Կատեգորիա:Հայաստանի խորհրդանիշներ
Յուպիտեր LXVII

**Յուպիտեր LXVII**, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի կողմից 2017 թվականին, սակայն հայտնաբերման հայտարարությունը Փոքր մոլորակների կենտրոնում գրանցվել է 2018 թվականին, այն սկզբում անվանվել էր ****:

Արբանյակը ունի մոտ 2 կմ տրամագիծ, և պտտվում է Յուպիտերի շուրջ միջինում 22&nbsp;455&nbsp;000 կմ հեռավորության վրա, 683,0 օրվա ընթացքում։ Արբանյակի ուղեծրի թեքումը կազմում է 155,2° խավարածրի հարթության նկատմամբ, իսկ էքսցենտրիսիտետը 0,557 է։

Արբանյակը պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։

## Տես նաև
* Յուպիտերի արբանյակներ

## Ծանոթագրություններ

Կատեգորիա:Անկանոն արբանյակներ
Կատեգորիա:Յուպիտերի արբանյակներ
Էրիկ Սուոլուել

**Էրիկ Սուոլուել** (, ), ամերիկացի քաղաքական գործիչ, դեմոկրատական կուսակցության անդամ, ԱՄՆ Ներկայացուցիչների պալատի անդամ (2013 թվականից)։

## Կենսագրություն
Ծնվել է 1980 թվականի նոյեմբերի 16-ին Սեք Սիթի քաղաքում (Այովա նահանգ), սակայն մեծացել է Կալիֆոռնիայում՝ Սան Ֆրանցիսկոյի ծովախորշի արևելյան ափին։ Ծնվել է ոստիկանի ընտանիքում։ Չորս երեխաններից ավագն էր, և առաջինը ընտանիքում, ով բարձրագույն կրթություն է ստացել։ 2003 թվականին ավարտել է Մերիլենդի համալսարանը, 2006 թվականին՝ Բալթիմորի Մերիլենդի համալսարանի իրավունքի դպրոցը։ 2006-2013 թվականներին աշխատել է Կալիֆոռնիայի Ալամիդա շրջանի դատախազի գրասենյակում։

2012 թվականի նոյեմբերին Կալիֆոռնիայի 15-րդ ընտրատարածքում հաղթել է իր կուսակից Փիթ Սթարկին, որն այդ պատգամավորական աթոռը զբաղեցնում էր 40 տարի, և անցել է ԱՄՆ Ներկայացուցիչների պալատ։

2019 թվականի ապրիլի 8-ին Սուոլուելը հայտարարել է 2020 թվականի նախագահական ընտրություններում դեմոկրատական կուսակցությունից իր թեկնածության առաջադրման համար պայքարի մեջ մտնելու մասին։

2019 թվականի հուլիսի 8-ին, հունիսի վերջին մասնակցելով Մայամիի թեկնածուների առաջին բանավեճերին, Սուոլուելը հայտարարել է իր քարոզարշավի դադարեցման մասին՝ նպատակ ունենալով կենտրոնանալ Ներկայացուցիչների պալատում վերընտրվելու վրա։ Բանավեճերի ընթացքում լսարանի ուշադրությունը գրավել է՝ Ջոզեֆ Բայդենին հիշեցնելով, որ նա 32 տարի առաջ առաջին անգամ հայտարարել է «ջահը նոր սերնդին փոխանցելու» մտադրության մասին, և նախկին փոխնախագահին կոչ է արել ի վերջո դա անել։

## Անձնական կյանք
2016 թվականին ամուսնացել է Բրիթանի Ուոթսի (Brittany Watts) հետ, մինչև 2018 թվականը նրանք ունեցել են երկու երեխա։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Կատեգորիա:Ամերիկացի իրավաբաններ
Շոթիդա

**Շոթիդա ** (), Թաիլանդի արքայական տան ցանկից է, թագավոր Վաջիրալոնգկորնի չորրորդ կինը։ Իրենց ամուսնությունից առաջ նա եղել է թռիչքի սպասավոր։

## Վաղ կյանք և կրթություն
Շութիդան ծնվել է 1978 թվականի հունիսի 3-ին։ Նա ավարտել է  Հաթիայվիթայալայ  Սոմբունկուլկանվայի  Միջին դպրոցը և Ասումփշն համալսարանը՝ ստանալով բակալավրի աստիճան կոմունիկացիայի բնագավառում .։ Շութիդան ավելի վաղ որպես ստյուարդեսա է աշխատել Ջալվեյս Էըլայնսում, որը Ջափան Էըլայնսի մասն է կազմել 2000-2003 թվականից և մինչև 2008 թվականը։

## Թագաժառանգ արքայազնի թիկնապահ
Շութիդան 2014 թվականի օգոստոսից նշանակված է եղել որպես Վաջիրալօնգկորնի ընտանիքի պահակազորի հրամանատար։ Նա ռոմանտիկական կապի մեջ է եղել  թագաժառանգ  արքայազնի հետ՝ նրա Սրիրասմի Սուվադիի հետ ամուսնալուծությունից հետո։ 2016 թվականի հոկտեմբերին միջազգային լրատվամիջոցները նշել են նրանց որպես ամուսնական զույգի, չնայած նրան, որ պալատում պաշտոնապես չէր հայտարարվել նրանց հարաբերությունների մասին։

Շոթիդան հանդիսանում է առաջին կին սպան՝ այդ կոչմանն արժանանալով 2004 թվականից և առաջինը` Ռամա X-ի գահակալման շրջանում։

## Ծառայություն Թաիլանդի թագավորական բանակում
2016 թվականի դեկտեմբերի 1-ից նա նշանակվում է մասնագիտական գործողությունների համար նախատեսված  թագավորական գվարդիայի հրամանատար, ապա հասնում է գեներալի աստիճանի։ Նա դրան հասնում է միայն վեց տարի անց։ Շոթիդան հաջողությամբ իրականացնում է մի քանի զինվորական փորձարարական աշխատանքներ.։

## Ծանոթագրություններ

Կատեգորիա:Բորտուղեկցորդներ
Տրայկո Սիմեոնով

**Տրայկո Սիմեոնով** (իրական անունը և ազգանունը՝ **Տրիֆոն Ստոյանով Սիմեոնով**, , ), բուլղարացի մանկագիր, գրող, թարգմանիչ, խմբագիր, մանկավարժ։ Բուլղարիայում երեխաների և երիտասարդության համար պրոլետարական պոեզիայի հիմնադիր։

## Կենսագրություն
Տրայկո Սիմեոնովը ծնվել է 1886 թվականի հուլիսի 9-ին Շումեն քաղաքում` աղքատ արհեստավորի ընտանիքում։ Նրա ավագ եղբայրը՝ Սիմեոն Սիմեոնովը, եղել է սոցիալիստ, 1923 թվականի Սեպտեմբերյան հեղափոխության մասնակից, որի ճնշումից հետո փախչել է Խորհրդային Միություն, և մինչև իր կյանքը աշխատել է Խարկովի բուլղարական դպրոցում որպես ուսուցիչ։

Սիմեոնովը 1906 թվականին ավարտել է Շումենի մանկավարժական ուսումնարանը։ Հետո ավելի քան 30 տարի դասավանդել է Բուլղարիայի գյուղերում և քաղաքներում։ Իր քաղաքական համոզումների պատճառով 1925 թվականին ծառայությունից հեռացվել է։ Հետո վերականգնվել է աշխատանքում և մինչև 1934 թվականը շարունակել է մանկավարժական գործունեությունը։

Տրայկո Սիմեոնովը մահացել է 1965 թվականի մայիսի 18-ին Սոֆիայում՝ 78 տարեկան հասակում։

## Ստեղծագործություն
Մի շարք մանկական ոտանավորների, պատմվածքների, հեքիաթների, երգերի և թարգմանությունների հեղինակ։ Նրա դեբյուտը կայացել է 1907 թվականին «Соловей» պարբերականում, որտեղ տպագրվել է նրա «Սահադաշտ» բանաստեղծությունը։

Համագործակցել է երեխաների համար բազմաթիվ տպագրական հրատարակչությունների հետ՝ «Теменужка» (1912), «Детски свят» (1924-1925), «Детска градина» (1926), «Поточе» (1927-1934) և «Въздържателче» (1933-1936):

Խմբագրել է Բուլղարիայի Ժողովրդական Հանրապետության առաջին մանկական պարբերականը՝ «Другарче» և «Светлина»:

1934 թվականից իրեն նվիրել է մանկական գրականությանը, գրել է երեխաների համար օպերետի և թատրոնի ստեղծագործություններ։

## Ընտրյալ երկեր
* *Золотая девушка* (1918, 1923),
* *Золотые облака* (1926),
* *Народные загадки* (1926),
* *Кто кого боится* (1935),
* *Горные фиалки* (1937),
* *Дед и внук* (1939),
* *Дождевые капли* (1948),
* *Майские песни* (1956),
* *Алые искры* (1961),
* *Друс, друс, конче* (1962),
* *Заенце-Баенце* (1963),
* *На перекате* (1986),
* *Поток*(1990) և այլն։

«Ժողովրդական հանելուկներ և վանկախաղեր» (1950) գրքի կազմող։

Մի քանի օպերետների տեքստերի հեղինակ։

## Աղբյուրներ
* Речник на българската литература, т. 3, с. 267 – 268. София, Изд. на БАН, 1982.

## Արտաքին հղումներ
* Տրայկո Սիմեոնով

Կատեգորիա:20-րդ դարի գրողներ
Կատեգորիա:Բանաստեղծներ այբբենական կարգով
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարացի թարգմանիչներ
Կատեգորիա:Բուլղարացի մանկագիրներ
Կատեգորիա:Բուլղարացի մանկավարժներ
Մինեսոտայի համալսարան

**Մինեսոտայի** **համալսարան** (), հետազոտական համալսարան, գտնվում է Մինեապոլիսում և Սեյնթ Փոլում, Մինեսոտա նահանգի խոշորագույն քաղաքներում։ Այս համալսարանը Մինեսոտայի համալսարանների համակարգի ամենահին և մեծ մասն է (, մի շփոթեք Մինեսոտայի համալսարանների և քոլեջների համակարգի հետ, ), այն ունի երկրում մեծությամբ չորրորդ կամպուսը (2010-2011 ուսումնական տարում այնտեղ սովորում է 51 721 ուսանող)։

## Կամպուսներ
### Մինեապոլիս
Մինեապոլիսի կամպուսը ի սկզբանե գտնվել է Միսիսիպի գետի հոսքից բարձր, քան այն այժմ գտնվում է։ Նախնական վայրում այժմ գտնվում է փոքրիկ զբոսայգի։ Դպրոցը, որն այստեղ է եղել, փակվել է ԱՄՆ-ում քաղաքացիական պատերազմի ժամանակ ֆինանսական խնդիրների պատճառով։ 1867 թվականին, սենատոր Ջոն Ֆիլբորի ֆինանսական օգնությունից հետո, հաստատությունը կրկին վերաբացվել  է։ 1869 թվականին այն նախապատրաստական դպրոցից վերակազմավորվել է քոլեջի։

Մինեաապոլիսի կամպուսը Միսիսիպի գետով բաժանված է երկու մասի։ Արևելյան մասը ամենամեծն է և զբաղեցնում է 1,24² տարածք։

### Սեյնթ Փոլ
200px|right|thumb|Օդային լուսանկարչություն տեղանքով հարավից: Սեյնթ Փոլի դաշտում գտնվող կամպուսը կարմիր գծով է շրջված
Սեյնթ Փոլում գտնվող կամպուսը սահմանակից է Ֆոլքոն-Հայթս արվարձանին։ Մինեապոլիսի ավելի քան քաղաքային կամպուսից այն առանձնանում է կանաչապատման բարձր աստիճանով։

### Արևելյան ափ (կամպուս)
thumb|500px|center|Առևտրի կենտրոն (պանորամա), ձախից՝ Ֆորդ Հոլլ, Կոֆման հիշատակի միություն, Քոլֆոֆ Հոլլ, Սմիֆ Հոլլ (նկարի կենտրոնում), Ուոլթեր գրադարան, Ջոհնսթոն Հոլլ, Նորֆրոպ և Մորրիլլ Հոլլ

Կամպուսի տարածքում տեղաշարժը հեշտացնելու նպատակով, համալսարանը Արևելյան ափ կամպուսը բաժանել է մի տեղանքների՝ Նոլ (բլրի) շրջան  (the Knoll area), Առևտրի շրջան (the Mall area), Առողջապահական շրջան (the Health area), Մարմնամարզական շրջան (the Athletic area) և Դարպասային շրջան (the Gatewat area):

**Նոլ շրջանը** պահպանված ամենահին տարածքն է, և գտնվում է համալսարանի հյուսիս-արևելյան անկյունում։ Այս տարածքում շատ շինություններ բավականին հին են, որոշները 100 տարի ավել, ինչպես օրինակ համալսարանի Հին Կամպուս Պատմական շրջանի 13 շինություններից որոշները։ Այսօր, այդ շենքերից շատերը շահագործվում են հումանիտար գիտություններ ուսումնասիրելու համար։ Բուրթոն (Հոլլը) դահլիճը Կրթություն և Մարկայաին զարգացման քոլեջի կենտրոնն է։ Ֆոլվել Հոլը և Ջոնաս Հոլը հիմնականում օգտագործվում եմ լեզվական բաժինների համար։ Նստավայրը, Ստենֆորդ Հոլը, ուսանողների բնակարանների համալիրը և  Ռոյ Վիլքինս Հոլը գտնվում են այս շրջանում։ Այս շրջանը գտնվում է Դինքիթաուն բիզնես և բնակելի կենտրոնի հարավում։

## Հայտնի շրջանավարտներ
* Ֆերինգթոն Դանիելս (1889-1972), ամերիկացի գիտնական ֆիզիկոս և քիմիկոս, արևային էներգետիկայի սկզբնաղբյուրներից մեկը։
* Գեորգիս Յաննաքիս (ծնվել է 1958 թվականին), հույն և ամերիկացի գիտնական ինֆորմատիկայի բնագավառում, Մինեսոտայի համալսարանի պրոֆեսոր, թվային տեխնոլոգիաների կենտրոնի տնօրեն։
* Հելեն Բուսալիս(1919-2009), ամերիկացի դեմոկրատ քաղաքական գործիչ, Լինքոլնի առաջին կին քաղաքապետը (1975-1983) և ԱՄՆ-ի քաղաքապետերի Կոնֆերանսի առաջին կին նախագահը (1981-1982)։

## Ծանոթագրություններ

Կատեգորիա:Ամերիկյան համալսարանների ասոցիացիա
Աննա Սավելևնա

**Աննա Սավելևնա**, հայտնի էգ վագր, Սիխոտե-Ալինի արգելոցի կենտրոնական տարածքների մեծ մասի «տիրուհի»։ Նա ապրում է Սերեբրյանկա և Զաբոլոչեննայա գետերի միջին հոսանքներում։ Նա միակ վագրն է, որը պարբերաբար հայտնվում է արգելոցի տարածքում տեղադրված ֆոտոխցիկի լուսանկարներում և տեսագրություններում։ Աննա Սավելևնան թափառում է արգելոցի ողջ տարածքում։
## Կենսագրություն

Աննա Սավելևնային՝ տեղադրված ֆոտոխցիկների օգնությամբ հետևելու ժամանակ, վագրը երեք անգամ դարձել է մայր՝ 2010, 2012 և 2014 թվականներին։ Նրա բոլոր ձագերը մեծացել են և անցել ինքնուրույն կյանքի։ Յուրաքանչյուր ծնունդից ծնված էգ վագրերից մեկը միշտ մնացել է արգելոցում՝ ապրելով մոր հարևանությամբ։ Աննայի ավագ էգ ձագը՝ Վիկտորիա վագրը, ապրում է Զաբոլոչեննայա գետի վերին հոսանքներում, միջնեկ ձագը բնակվում է Սերեբրյանկա գետի վերին հատվածում, իսկ փոքր ձագն զբաղեցրել է արգելոցի մերձափնյա հատվածում, ներառյալ Բլագոդատնոյե բնասահմանը։ Աննան բազմազավակ մայր է, ինչն էգ վագրերի շրջանում հաճախ հանդիպող երևույթ չէ։

Էգ վագրին Աննա անունը տվել են «Վագր» ուսանողական առաջին ջոկատի մասնակիցները, որոնք արգելոցում աշխատել են 2014 թվականին։ Աննա անունը տրվել է ի պատիվ Աննա Ալեկսախինայի, որը եղել է ԽՍՀՄ առաջին կինը, որին տրվել է «Հերոսուհի մայր» կոչումը։ Անվանումը տրվել է Վագրերի միջազգային օրվա առիթով։

2015 թվականի դեկտեմբերի 24-ին ամերիկացի բռնցքամարտիկ Ֆլոյդ Մեյվեդերը վերցրել է ռուսական էգ վագրի խնամքը։ Մոսկվա կատարած այցի շրջանակներում, Մեյվեդերն անձամբ Քսենիա Սուխինովայի ձեռքից ստացել է սերտիֆիկատ, որը վկայում է խնամակալության մասին։ Սերտիֆիկատի հետ միասին Մեյվեդերը ստացել է անձնական հասանելիություն ֆոտո և տեսագրությունների թարմացումների բազային, որոնք ստացվում են արգելոցին։ Սուխինովայի և Մեյվեդերի համար սա առաջին դեպք չէր՝ կենդանիների պաշտպանության ոլորտում։ Ավելի վաղ Մեյվեդերը դարձել է Հնդկաստանում ապրող վագրի խնամակալ (վագրի խնամակալությունը Մեյվեդերին հանձնվել է կրկին Մոսկվայում)։
### Լուսանկարներ

## Ծանոթագրություններ

## Արտաքին հղումներ
* Американский боксёр Флойд Мейвезер стал опекуном амурской тигрицы Анны Савельевны
* INTERVIEW WITH SVETLANA SUTYRINA
Ռոստովի մարզի քաղաքներ

140px|right|thumb|Ռուսաստանի բանկի հուշադրամ
Ռուսաստանի **[[Ռոստովի մարզ]]ի քաղաքային բնակավայրերի** ցանկ։

Մարզում կան 23 քաղաքներ։

## Քաղաքներ

## Ռոստովի մարզի ամենախոշոր բնակավայրերի քարտեզ
Քաղաքների բնակչությունը.
: 7px 15 000-ից 49 999 մարդ, 10px 50 000-ից 99 999 մարդ, 12px 100 000-ից 249 999 մարդ, 15px 250 000-ից 999 999 մարդ, 17px 1 000 000-ից ավելի

## Տես նաև
* Ռուսաստանի քաղաքների ցանկ

## Ծանոթագրություններ

## Գրականություն
* Ростовская область [Карты] : муниципальные районы и районные центры : атлас / Министерство транспорта Рос. Федерации, Федеральное агентство геодезии и картографии ; [гл. ред. О.И. Ковалева ; ред.: Н.Ф. Константинов, И.Н. Положий]. - Ростов-на-Дону : Южное аэрогеодезическое предприятие, 2006. - 1 атл. (107, [1] с.)
* Царенко Е. Немного истории в дни юбилеев: история Ростовской области и Азова //Азовская неделя. – 2017. – 6 сентября. – С.9.

## Արտաքին հղումներ
* Краткая история административно-территориального устройства Ростовской области. Краеведение Ростовской области. Донской временник.

Կատեգորիա:Ռոստովի մարզի բնակավայրեր
Կատեգորիա:Ռոստովի մարզի քաղաքային բնակավայրեր
Էյրենե (այլ կիրառումներ)

**Էյրենե**, կարող է վերաբերել՝
* Էյրենե - հին հունական դիցաբանությունում խաղաղության աստվածուհի
* Էյրենե - Յուպիտերի անկանոն բնական արբանյակներից է
Յույ Նան

**Յույ Նան** (, ), չինացի դերասանուհի, որը Դովիլում կայացած Ասիական կինոյի միջազգային կինոփառատոնում (2001), «Ոսկե աքաղաղ» (2003), Փարիզի միջազգային կինոփառատոնում (2004) և Չիկագոյի միջազգային կինոփառատոնում (2007)  կանացի լավագույն դերերի համար արժանացել է մի քանի մրցանակի։

## Կենսագրություն
Յույ Նանը ծնվել է 1978 թվականի սեպտեմբերի 5-ին Դալյան քաղաքում։ Նրա անունը բառացի թարգմանությամբ նշանակում է «տղամարդ», «որդի»։ Դերասանուհին խոստովանել է, որ բնավորությամբ նա միշտ ավելի նման է եղել տղայի քան աղջկա։ 2008 թվականի հարցազրույցի ժամանակ նա նշել է․ «Ես շատ նման եմ ուղղամիտ և հանգիստ տղայի։ Ինձ հետ հեշտ է լեզու գտնել։ Ես լուրջ եմ վերաբերվում աշխատանքիս, բայց քիչ բան եմ հասկանում կյանքից »։

1995 թվականին Դալյանում միջնակարգ դպրոցն ավարտելուց հետո, երիտասարդ Յույ Նանը մտադիր էր ընդունվել օտար լեզուների համալսարան, բայց քանի որ Պեկինի կինոակադեմիան այդ տարի առաջին անգամ Դալյանում անցկացնում էր սովորողների հավաքագրում, արմատապես ազդել է աղջկա ընտրության վրա։ Համակուրսեցիների և դասախոսների հուշերով Յույ Նանը եղել է տարբերվող ուսանողուհի․ մի կողմից նա հազվադեպ է լքել համալսարանը, անփորձ է եղել շփման մեջ և ընդհանուր առմամբ թողել է լսող աղջկա տպավորություն, մյուս կողմից՝ նրա կարծիքով, եթե դասախոսն անփութորեն էր վարում դասը նա կարող էր ցուցադրական վեր կենալ և լքել լսարանը։ Դերասանուհին խոստովանել է, չի եղել լավ ուսանողուհի և հաճախ բաց է թողել դասերը՝ գերադասելով ֆրանսիական և իտալական ֆիլմերի դիտումը։

1999 թվականին Պեկինի կինոակադեմիա է ժամանել սկսնակ ռեժիսոր Վան Ցյուանանը, որը այդ ժամանակ զբաղված էր իր «Լուսնային խավարում» դեբյուտային ֆիլմի գլխավոր դերասանուհու փնտրտուքներով։ Ծանոթանալով Յույ Նանի հետ՝ նրան հրավիրել է փորձերին, իսկ ավելի ուշ հաստատել է նրան գլխավոր դերում։ Պատկերը 2000 թվականի Մոսկովյան միջազգային կինոփառատոնին արժանացել է Կինոյի մամուլի միջազգային ֆեդերացիայի մրցանակին, իսկ երիտասարդ ռեժիսորի և սկսնակ դերասանուհու հարաբերությունները դուրս են գալիս գործնական սահմաններից։ Հետագայում Յույ Նանը Վան Ցյուանանի բոլոր ֆիլմերում խաղացել է գլխավոր դեր («Էրմեյի պատմությունը» (2004)՝ «Ոսկե աքաղաղ» մրցանակ կանացի լավագույն դերի համար, «Տուիի հարսանիքը» (2006)՝ 2007 թվականի Բեռլինի կինոփառատոնին «Ոսկե արջ» մրցանակ, «Ջուլհակուհին» (2009))`Կինոյի մամուլի միջազգային ֆեդերացիայի մրցանակին։ «Ջուլհկուհին» Յույ Նանի և Վանի համատեղ վերջին աշխատանքն էր, քանի որ նրանք նույն թվականին բաժանվել են։

2010 թվականին Յույ Նանը մտել է Բեռլինի միջազգային կինոփառատոնի ժյուրիի կազմի մեջ։

2012 թվականին հեռարձակվել է «Անզսպելիները 2» մարտաֆիլմը, որտեղ Յույ Նանը խաղացել է Մեգիի կերպարը՝ դառնալով «Անզսպելիների» բացառապես տղամարդկային կազմի առաջին կին անդամը։

## Ֆիլմագրություն

## Ծանոթագրություններ

## Արտաքին հղումներ
* Юй Нань  на сайте Internet Movie Database

Կատեգորիա:1978 ծնունդներ
Կատեգորիա:Անձինք այբբենական կարգով
Կատեգորիա:Չինացի դերասանուհիներ
Կատեգորիա:Սեպտեմբերի 5 ծնունդներ